**Алгоритъм за превключване към обучение в електронна среда от разстояние, приет на Педагогически съвет, протокол № 13/ 09.09.2020г.**

Всички учители и ученици от ПГХТТ работят с единната платформа Google G Suite for education, като учителите са преминали външна или вътрешна квалификация за работа с платформата. Преди началото на учебната година новоназначените педагогически специалисти преминават вътрешна квалификация за работа с платформата Google G Suite for education. Новоприетите ученици се присъединяват към новосъздадените класни стаи и се обучават за работа с платформата. Като благоприятстващ фактор по отношение на преминаването към обучение от разстояние в електронна среда може да се отчете натрупаният положителен опит за работа в електронна среда, базиран на Google Classroom.

1. Преминаването към обучение от разстояние в електронна среда при спазване на утвърденото седмично разписание за ПГХТТ се извършва при предписание от висшестоящи органи и след издадена заповед от директора на ПГХТТ.
2. Обучението от разстояние в електронна среда и комуникацията с учениците се осъществяват синхронно, като учителите поставят отсъствия и оценки на учениците.

По изключение и в особени случаи се допуска и провеждане на асинхронно обучение, при което не се поставят отсъствия, но в процеса на оценяване се отчитат участието и ангажираността на ученика.

1. Провеждането на обучение в електронна среда се осъществява при осигурена защита на личните данни на учителите и учениците, както и на информацията в електронна среда, чрез създаден собствен домейн в “G Suite “.
2. Обучението от разстояние в електронна среда се осъществява посредством приложението Google Meet, a за комуникацията с учениците и техните родители се използва електронния дневник shkolo.bg.
3. При положителен PCR тест на ученик от дадена паралелка и при предписание от РЗИ за карантиниране на цялата паралелката, обучението й продължава да се осъществява в електронна среда от разстояние, по утвърденото седмично разписание за периода на карантината, след което учениците от паралелката се завръщат отново в училище.
4. При наличие на положителен PCR тест на учител, когато са спазени изисквания за осъществена дистанция с учениците от 2 м. и са използвани защитни предпазни средства, обучението на учениците се осъществява присъствено, със заместващ учител.
5. При наличие на положителен PCR тест на учител, при осъществяван незащитен контакт

 ( разстояние по-малко от 2 м. и за повече от 15 минути без носене на защитна маска за лице ) на учителя с ученици от повече паралелки, учениците от всички тези паралелки преминават към обучение от разстояние в електронна среда за времето на карантината.

1. Обучение от разстояние в електронна среда може да се осъществява за отделни ученици, в рамките на до 30 дни, при условие че са удостоверени медицински причини и при наличие на необходимите технически средства. В посочения случай ученикът слуша преподавания учебен материал, не подлежи на оценяване и може да се консултира в часовете, определени за консултации по чл. 18 от наредбата за приобщаващото образование.
2. Обучение от разстояние в електронна среда може да се провежда и за ученик, карантиниран по решение на РЗИ –в резултат на положителен PCR тест на член от домакинството му.
3. В ПГХТТ ще се осъществява непрекъснатост на оказваната на учениците подкрепа за личностно развитие в присъствена или електронна среда.
4. Със заповед на директора на ПГХТТ се определя екип за подкрепа при осъществяването на обучение от разстояние в електронна среда.
5. Ще бъдат разработени алтернативни седмични разписания за прилагане в случаите, когато учениците от повече от една паралелка са поставени под карантина.
6. Разработва се списък със заместващи учители, който ще включва и педагогически специалисти от банка кадри от РУО, гр. Пловдив.